armvectores/hy_wikipedia_2023 huggingface dataset:
Բրայան Կոքս

Բրայան Էդուարդ Կոքսը (անգլ.՝ Brian Edward Cox ծնվել է 1968 թ․-ի մարտի 3-ին, Լանկաշիրի Օլդեմ քաղաքում)՝ Բրայան Կոքսը անգլիացի ֆիզիկոս է՝ մասնագիտացած տարրական մասնիկների ֆիզիկայի ոլորտում։ Նա Լոնդոնի թագավորական հասարակության անդամ է և Մանչեսթերի համալսարանի պրոֆեսոր։ Նա բարձրագույն էներգիական ֆիզիկայի խմբի անդամ է Մանչեսթերի համալսարանում։


==== Ուսումը և երաժշտական կարիերան ====

1989 թ․ Կոքսը եղել է Dare ռոք խմբի անդամ։ Օլդեմի միջնակարգ դպրոցն ավարտելուց հետո սկսել է Մանչեսթերի համալսարանում ֆիզիկա ուսումնասիրել, որտեղ էլ 1993 թ․ միացել է D։Ream խմբին, որի հետ թողարկել է մի քանի հիթ։ Հետագայում համալսարանում ստացել է գիտությունների թեկնածուի աստիճան։ Կատարել է մի շարք հետազոտություններ տարրական մասնիկների ֆիզիկայի ոլորտում։


==== Ակադեմիական ձեռքբերումներ, հեռուստատեսություն և ռադիո ====
Կոքսը իր հռչակը ձեռք բերեց BBC-ի մի շարք հաղորդումներ վարելուց հետո։ Կոքսը Բի-բի-սի 6 երաժշտական նախաճաշ (BBC6 Music Breakfast Show) հաղորդման մշտական մասնակիցն է։ 2009 թ․ հոկտեմբերի 8-ին մասնակցեց Սթիվեն Կոլբերի հեռուստահաղորդմանը և այնտեղ ներկայացրեց իր գիրքը «Why Does E=mc2? (and why should we care?)» (Ինչու է E=mc2? (և ինչու պետք է դա իմանալ?))։
2010 թ․ Կոքսը BBC առաջարկով նկարահանվեց 5 մասից բաղկացած սերիալում, որը կոչվում էր Wonders of the Solar System, իսկ 2011 թ․ մարտի 6-ին դուրս եկավ սերիալի շարունակությունը՝ Wonders of the Universe։ 2012 թ․ նկարահանվեց Wonders of Life սերիալում, որը ցուցադրվեց 2013 թ.։ 2013 թ․ «Դոկտոր ով» հաղորդման 50-րդ հոբելյանական ծննդյան թողարկման մեջ նկարահանվեց Բրայան Կոքսը։ Նոյեմբերի 15-ին էլ Մեթ Միթմի հետ Կոքսը սկսեց վարել մեկ այլ հաղորդում «Գիտությունը Դոկտոր ով-ում»։ 2013 թ․ նոյեմբերին BBC Two ալիքով գովազդվեց Բրայանի մասնակցությամբ մեկ այլ ֆիլմ՝ Human Universe։


== Հեռուստատեսություն ==


==== Ձեռքբերոմները ====
Իր կատարած աշխատանքի համար Կոքսը բազմիցս արժանացել է զանազան մրցանակների։ 2002 թ․ նա դարձավ Հայտնագործողների ակումբի միջազգային անդամ, իսկ 2006 թ․-ին Բրիտանական գիտական ասոցիացիայի կողմից արժանացավ լորդ Կելվինի մրցանակին։ 2012 թ․ արժանացավ Մայք Ֆարադեյի մրցանակին և նշանակվեց Բրիտանական կայսրության Օրդենի սպասավոր։


==== Անձնական կյանքը ====
2004 թ․-ին Կոքսը ամուսնացավ հեռուստահաղորդավար Գիա Միլիանովիչի հետ։
Կոքսը նշել է, որ իր մասնագիտական ընտրության վրա մեծապես ազդել է 12 տարեկան հասակում նվեր ստացած գիրքը՝ Կարլ Սագանի «Տիեզերք»-ը։


== Ծանոթագրություններ ==


== Արտաքին հղումներ ==
Բրայան Կոքսի պաշտոնական կայքը Archived 2010-06-13 at the Wayback Machine. (անգլ.)
Բրայան Կոքսը TED-ում Archived 2011-08-05 at the Wayback Machine.
Բրայան Կոքսի ինտերվյուն Archived 2007-10-14 at the Wayback Machine. www.sci-fi-online.com կայքում
Բրայան Կոքսի էջերից(չաշխատող հղում)
D:Reams Coming True For Rock Star Physicist (Ինտերվյու) Archived 2009-02-21 at the Wayback Machine.
Բրայան Կոքսի ինտերվյուն Archived 2012-05-19 at the Wayback Machine.
Դառաա

Դառաա («ամրոց») (արաբ․՝ درعا‎‎)՝ քաղաք Սիրիայի Արաբական Հանրապետության հարավ-արևմուտքում, Հորդանանի սահմանի մոտ։ Հանդիսանում է Դառաայի մարզի Դառաայի գավառի համանուն շրջանի վարչական կենտրոնը։
Սիրիայի տարածքում գտնվող հնագույն քաղաքներից է։ Տարբեր ժամանակներում քաղաքը գրավվել է Սելևկյանների պետության, Հռոմեական կայսրության, Բյուզանդական կայսրության, 636 թ.-ին՝ արաբների կողմից։
2011 թ.-ին քաղաքում սկսվեցին զինված ընդհարումներ կառավարական բանակի և իրենց ընդդիմություն հռչակած զինված խմբավորումների միջև։ Բախումները մինչև օրս էլ շարունակվում են։


== Բնակչություն ==
2010 թվականի Սիրիայի մարդահամարի տվյալների համաձայն քաղաքն ուներ 107 500 բնակիչ։


== Ծանոթագրություններ ==
Անտոնինա Միլյուկովա

Անտոնինա Իվանի Միլյուկովա (հունիսի 23 (հուլիսի 5), 1848, Ռուսական կայսրություն - փետրվարի 16 (մարտի 1), 1917, Պետրոգրադ, Ռուսական կայսրություն), ռուս երաժիշտ, դաշնակահարուհի։
Պյոտր Չայկովսկու կինը։


== Կենսագրություն ==
Ծնվել է 1848 թվականի հունիսի 23-ին ազնվական ընտանիքում, որտեղ բացի նրանից կային իր երկու եղբայրները՝ Ալեքսանդրը և Միխայիլը, ինչպես նաև քույրը՝ Ելիզավետան։ Երբ նա փոքր էր, իր մայրը՝ Օլգա Նիկանորովնան, լքել է ամուսնուն և երեխաներին՝ իր հետ վերցնելով միայն կրտսեր դստերը՝ Անտոնինային։
Անտոնինան դաստիարակություն է ստացել մասնավոր պանսիոնում, ինչպես նաև հոր՝ Մոսկվայից ոչ հեռու գտնվող Կլինյան վարչաշրջանի կալվածքում։ 1865 թվականին նա ավարտել է Մոսկվայի Ելիզավետինյան համալսարանը և 1873 թվականին ընդունվել է Մոսկվայի կոնսերվատորիա Էդուարդ Լանգերի դաշնամուրի և տեսության բաժին։ Ուսումը կոնսերվատորիայում դադարեցրել է անհայտ պատճառներով։
Անտոնինա Միլյուկովայի և Չայկովսկու հանդիպումը կայացել է Մոսկվայում 1872 թվականի մայիսին, երբ Չայկովսկին հյուրընկալվել էր Անտոնինայի եղբոր՝ Ալեքսանդրի տանը։ Հինգ տարվա ոչ հեշտ հարաբերություններից հետո Չայկովսկու և Միլյուկովայի պսակադրությունը կայացել է 1877 թվականի հուլիսի 6 (18)-ին Մոսկվայի Մալայա Նիկիտսկայա փողոցի վրա գտնվող Սուրբ Գեորգիի եկեղեցում։ Հարսանիքին ներկա էին միայն երկու վկաներ՝ Չայկովսկու եղբյարը՝ Անատոլին և նրա նախկին աշակերտը՝ ջութակահար Իոսիֆ Կոտեկը։ Բոլոր մնացած հարազատներին նրանք տեղեկացրել են ամուսնության մասին միայն դրանից հետո։
Սակայն երգահանի միասեռական լինելը դարձել է պատճառն այն բանի, որ նրանք մի քանի շաբաթ անց բաժանվել են։ Կախված տարբեր պատճառներից՝ ամուսինները այդպես էլ երբևէ չեն ամուսնալուծվել, սակայն ապրել են առանձին․ նրանց ամուսնությունը մնացել է միայն թղթի վրա։
Մահացել է Սանկտ Պետերբուրգին մոտ գտնվող շրջաններից մեկում 1917 թվականի փետրվարի 16-ին (նոր ոճով՝ մարտի 1-ին)` Չայկովսկու մահից 24 տարի անց։ Նրա մահից հետո Անտոնինան հիշողություններ է գրել իրենց ամուսնության մասին, որոնք տպագրվել են 1894 թվականին և վերահրատարակվել են 1913 թվականին, սակայն երբեք լայն տարածում չեն գտել։


== Մատենագիտություն ==
Андрей Шляхов. «Петр Чайковский. Бумажная любовь». Серия Кумиры. Истории Великой Любви. ISBN 978-5-7390-2313-1, ISBN 978-5-271-25293-8.


== Ծանոթագրություններ ==


== Արտաքին հղումներ ==
Անտոնինա Իվանովնա Միլյուկովա-Չայկովսկայա
Անտոնինա Իվանովնա Միլյուկովա-Չայկովսկայա Archived 2014-02-19 at the Wayback Machine.
Antonina Tchaikovskaya (անգլ.)
Հալիկորա

Հալիկորա, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Պասկալ Սոտիրովսկի

Պասկալ Սոտիրովսկի (մակեդոներեն՝ Паскал Сотировски, նոյեմբերի 23, 1927(1927-11-23), Vrben, Mavrovo and Rostuša Municipality, Հյուսիսային Մակեդոնիա - փետրվարի 20, 2003(2003-02-20), Փարիզ), հարավսլավցի և մակեդոնացի աստղաֆիզիկոս, Արեգակի ֆիզիկայի մասնագետ։


== Կենսագրություն ==
Պասկալ Սոտիրովսկին ծնվել է 1927 թվականի նոյեմբերի 23-ին Վրբենում՝ ներկայիս Մակեդոնիայի Հանրապետության Գոստիվար համայնքում։ Ավարտել է հայրենի գյուղի տարրական դպրոցը, որից հետո ուսումնառությունը շարունակում է սերբական Գոռնի Միլանովաց քաղաքի գիմնազիայում։ Այնուհետև ընդունվում է Բելգրադի մանկավարժական ուսումնարանը։ Որոշ ժամանակ դասավանդել է Բելա Ցրկվայում  (ներկայիս Կրիվոգաշտանի համայնք)։ 1950 թվականին Պասկալն ընդունվում է Սկոպյեի համալսարանի փիլիսոփայության ֆակուլտետը. այն ավարտում է 1956 թվականին։ Դասավանդել է ֆիզիկա առարկան միջնակարգ դպրոցում մինչև 1960 թվականը։


== Կարիերա ==
1961 թվականին Սոտիրովսկին նշանակվում է աստղաֆիզիկայի ասիստենտ՝ Սկոպյեի համալսարանի բնագիտամաթեմատիկական ֆակուլտետում։ Նույն թվականին մեկնում է Սորբոնի համալսարան որպես ստաժոր, որն ավարտեց 1964 թվականին՝ աստղաֆիզիկոսի որոկավորմամբ։ 1971 թվականին Պասկալ Սոտիրովսկին դոկտորական ատենախոսություն է պաշտպանում՝ Արեգակի ֆիզիկայի բնագավառում։ Դրանից հետո դառնում է Ֆրանսիայի հետազոտությունների ազգային կենտրոնի անդամ։ Ֆրանսիայում նա աշխատում է որպես արեգակնային ու մոլորակային աստղագետ։ 1991 թվականին ընտրվում է Մակեդոնիայի գիտությունների և արվեստի ակադեմիայի անդամ։
Կյանքի մեծ մասն աստղաֆիզիկոս Սոտիրովսկին անցկացրել է Ֆրանսիայում, սակայն երբեք կապը չի կտրել հայրենիքի հետ։ Մակեդոնիայի խոշոր հանքավայրերից մեկից՝ Ալշարից, Պասկալը լորանդիտ ապարի նմուշ է վերցնում և հետազոտում, որոնք տեղ գտան նրա Արեգակնային երևույթների և Երկրի ծագման տեսությունների մասին աշխատություններում։ Գիտությունների դոկտոր Պասկալն ուներ սեփական կապինետը Փարիզի Մեդոն աստղադիտարանում։
Դասախոսություններով հանդես է եկել ներքոհիշյալ երկրներում՝ Միացյալ Նահանգներ, Ճապոնիա, ԽՍՀՄ, Հնդկաստան և այլն։ Նրա շատ հոդվածներ հրապարակվել է մի շարք գիտական ամսագրերում։ Բացի մայրենիից, Սոտիրովսկին տիրապետում էր ֆրանսերենին, գերմաներենին, անգլերենին և ռուսերենին։ 1990-ական թվականներին հատուկ ֆոնդ է հիմնադրում, որն օժանդակում է Մակեդոնիայի պատանի տաղանդավորներին։ 1999 թվականին ընտրվում է Մակեդոնական սենատի անդամ։
Պասկալ Սոտիրովսկին իր մահկանացուն կնքում է 2003 թվականի հունվարի 20-ին՝ յոթանասունհինգ տարեկան հասակում՝ Փարիզում։


== Ծանոթագրություններ ==


== Արտաքին հղումներ ==
Напис за Паскал Сотировски Archived 2015-05-05 at the Wayback Machine.
Паскал си замина Archived 2016-03-04 at the Wayback Machine. — колумна на Божин Павловски
Фонадација „Паскал Сотировски“ Archived 2008-08-19 at the Wayback Machine.
Արթուր Գրիգորյան (բռնցքամարտիկ)

Անվան այլ կիրառումների համար տե՛ս՝ Արթուր Գրիգորյան (այլ կիրառումներ)Արթուր Ռազմիկի Գրիգորյան, (1966, հոկտեմբերի 20, Տաշքենդ, Ուզբեկստան), Գերմանիայում հանդես եկող հայազգի պրոֆեսիոնալ բռնցքամարտիկ։ Միջազգային կարգի սպորտի վարպետ (1991 թ.)։


== Կենսագրություն ==
Արթուր Գրիգորյանը ծնվել է 1966 թվականին Լեռնային Ղարաբաղից Տաշքենդում հաստատված հայ ընտանիքում։ 11 տարեկանից զբաղվել է բռնցքամարտով։ 1992 թվականից հանդես է գալիս պրոֆեսիոնալ բռնցքամարտում (Գերմանիա, Համբուրգի «Ունիվերսամ» ակումբ)։ ԽՍՀՄ չեմպիոն (1992 թ.), ԽՍՀՄ ժողովուրդների սպարտակիադայի (1991 թ.), Բարի կամքի խաղերի (1990 թ.) հաղթող, ԽՍՀՄ գավաթակիր (1991 թ.), աշխարհի առաջնության 7-րդ մրցանակակիր (1991 թ.)։ Պրոֆեսիոնալ բռնցքամարտի IBF վարկածով աշխարհի տասներկուակի չեմպիոն։ Ուզբեկստանի Ազգային հերոս (2002 թ.)։
Արթուր Գրիգորյանը կնոջ և երեք դուստրերի հետ բնակվում է Գերմանիայում։


== Ծանոթագրություններ ==


== Արտաքին հղումներ ==
UBPboxing - 1/2: Artur Grigorian vs. Michael Clark Rds 1-2
Interview with Artur Grigorian(չաշխատող հղում)
Պրոլետար (այլ կիրառումներ)

Պրոլետար, կարող է վերաբերել՝

Պրոլետար - ավան, Ուկրաինայի Խարկովի մարզի Զոլոչևի շրջանում
Պրոլետար - գյուղ, Ուկրաինայի Վիննիցայի մարզի Խմելնիկի շրջանում
Օյ Միթելբերգ

Օյ Միթելբերգ (գերմաներեն՝ Oy-Mittelberg), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Վերին Ալգոյ շրջանի կազմում։ Բնակչությունը կազմում է 4433 մարդ (ըստ 2010 թվականի դեկտեմբերի 31-ի)։ Տարածքը կազմում է 60,24 կմ²։ Պաշտոնական կոդ՝ 09 7 80 128.։


== Ժողվրդավարություն ==


== Պատկեարսրահ ==

		
		
		
		


== Տես նաև ==
Բավարիայի բնակավայրերի ցանկ
Գերմանիայի վարչական բաժանում


== Ծանոթագրություններ ==


== Արտաքին հղումներ ==
Օյ Միթելբերգի պաշտոնական կայք
Օյ Միթելբերգի զինանշանի պատմություն(չաշխատող հղում)
Օյ Միթելբերգի վիճակագրական տվյալներ
Օյ Միթելբերգ Վիքիպահեստում
Դենիել Քրեյգ

Դենիել Ռաֆթոն Քրեյգ (անգլ.՝ Daniel Wroughton Craig, մարտի 2, 1968(1968-03-02)[…], Չեստեր, Չեշիր, Անգլիա, Միացյալ Թագավորություն), անգլիացի դերասան։ Համաշխարհային հռչակի հասավ շնորհիվ «Կազինո Ռոյալ» (2006), «Գթասրտության քվանտ» (2008) և «007: Կոորդինատները «Սքայֆոլ»» (2012) ֆիլմերում Ջեյմս Բոնդի, ինչպես նաև «Վիշապի դաջվածքով աղջիկը» (2011) թրիլերում Միքայել Բլումքվիստի դերակատարումների։


== Կենսագրություն և կարիերա ==
Դենիել Քրեյգը ծնվել է 1968 թվականի մարտի 2-ին Չեստեր քաղաքում (Անգլիա)՝ երկաթագործի և նկարչուհի ընտանիքում։ Ծնողների ամուսնալուծությունից հետո Դենիելն ու ավագ քույրը՝ Լեան, ապրեցին մոր հետ՝ սկզբում տեղափոխվելով Լիվերպուլ, իսկ այնուհետև Հոյլեյք, որտեղ նրա խորթ հայրը դարձավ հայտնի նկարիչ Մաքս Բլոնդը։ Այսպիսով, Դենիելը վաղ հասակում հայտնվեց բոհեմյան միջավայրում՝ վեց տարեկանից զբաղվելով երաժշտությամբ։ Բացի այդ, ուսումնառության տարիներին ավագ դասարաններում խաղում էր «Hoylake Rugby Club» ռեգբիի թիմում։
16 տարեկանում նա տեղափոխվում է Լոնդոն, որտեղ ընդունվեց Ազգային երիտասարդական թատրոն։ Դերասանական կարիերան Դենիելն սկսեց միայն 1992 թվականին՝ անգլիական հեռուստատեսության համար նկարահանվելով ոչ մեծ ֆիլմերում ու հեռուստանովելներում, և մի շարք դերեր դերասանին հռչակ բերեցին։ Միջազգային մասշտաբով հանրությունը Ջեյմս Բոնդի ապագա դերասանի հետ ծանոթացավ «Լարա Քրոֆթ. դամբարաններ թալանողը» ֆիլմում (2001), որտեղ Քրեյգը մարմնավորեց Անջելինա Ջոլիի հակառակորդի՝ Ալեքս Ուեսթի դերը։ Ավելի ուշ Քրեյգը նկարահանվեց մի շարք ակնառու ֆիլմերում, որոնցից էին Սեմ Մենդեսի օսկարակիր «Անիծված ճանապարհ» գանգստերական դրաման, Գվինեթ Փելթրոուի հետ բանաստեղծուհի Սիլվիա Փլաթի «Սիլվիա» ֆիլմ-կենսագրությունում, ինչպես նաև մեծ աղմուկ բարձրացրած Սթիվեն Սփիլբերգի «Մյունխեն» քաղաքական թրիլերում, որտեղ դերասանը մարմնավորեց Մոսադի գործակալի։


== Ֆիլմագրություն ==
Թավատառ նշված են Դենիել Քրեյգի կարիերայի կարևորագույն ֆիլմերը։


== Ծանոթագրություններ ==


== Արտաքին հղումներ ==
Կազալմորո

Կազալմորո  (իտալերեն՝ Casalmoro), քաղաք Իտալիայում, գտնվում է Լոմբարդիա մարզի Մանտուա գավառում։
Բնակչությունը կազմում է 2049 մարդ (2004 թվականի տվյալներով)։ Խտությունը կազմում է 158 մարդ/կմ²։ Տարածքը գրավում է 13 կմ²։ Էլեկտրոնային փոստ՝ 46040։ Հեռախոսային կոդ՝ 0376։
Կոմունայի հովանավորն է Սուրբ Ստեփանոս Նախավկան։ Տոնը նշվում է դեկտեմբերի 26-ին։


== Ծանոթագրություններ ==


== Արտաքին հղումներ ==
Գլխավոր կայք (իտալ.)
Ֆուտբոլի Ֆրանսիայի Սուպերգավաթ 2015

Ֆուտբոլի Ֆրանսիայի Սուպերգավաթ 2015 (ֆր.՝ 2015 Trophée des champions),  Ֆրանսիայի Սուպերգավաթի 20-րդ խաղարկումն է, որն անցկացվել է 2015 թ. օգոստոսի 1-ին Կանադայի Մոնրեալ քաղաքում ։


== Խաղ ==


== Ծանոթագրություններ ==


== Հղումներ ==
Պաշտոնական կայք Archived 2011-01-31 at the Wayback Machine. (ֆր.)
Բուդիշչե (գյուղ, Կոզելեցի շրջան)

Անվան այլ կիրառումների համար տե՛ս՝ ԲուդիշչեԲուդիշչե (ուկրաիներեն՝ Будище), գյուղ Ուկրաինայի Չեռնիգովի մարզի Կոզելեցի շրջանում։
Չճշտված տվյալներով Բուդիշչե գյուղում բնակվում էր 157 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յոհան Կյոլեր

Յոհան Կյոլեր (էստ․՝ Johann Köler, մարտի 8, 1826(1826-03-08), Վաստեմիիսա, Սուուռե-Յաանի, Վիլյանդիմաա, Էստոնիա - ապրիլի 22, 1899(1899-04-22), Սանկտ Պետերբուրգ, Ռուսական կայսրություն), էստոնացի նկարիչ, էստոնական գեղանկարչության հիմնադիրը։


== Կյանք և գործունեություն ==
Յ. Կյոլերը ծնվել է աղքատ գյուղացու ընտանիքում, եղել է ծնողների յոթերորդ զավակը։ Դպրոցական կրթությունն ստացել է Վիլյանդիում, այնուհետև սովորել է նկարչություն Լատվիայի Ցեսիս քաղաքում։ 1846 թվականին Կյոլերը գնում է Սանկտ Պետերբուրգ և աշխատում է ցուցափեղկերի ու ցուցանակների ձևավորմամբ։ 1848-1855 թվականներին սովորել է պետերբուրգյան Գեղարվեստի ակադեմիայում, որտեղ նախ զբաղվում է գծանկարչությամբ, ապա՝ գեղանկարչությամբ։ Իր դիպլոմային՝ «Հերակլեսը հնազանդեցնում է Կերբերին» աշխատանքի համար նկարիչը պարգևատրվում է փոքր ոսկե մեդալով։
1857 թվականից սկսած Կյոլերը շարունակում է կրթությունը արտասահմանում՝ Բեռլինում և Փարիզում։ Այցելում է նաև Բելգիա և Հոլանդիա, 1858 թվականին ավարտում է ուղևորությունը Իտալիա Ալպերի վրայով, ապրում է Միլանում, Հռոմում, Ֆլորենցիայում և Ժնևում։ Իտալիայում նկարիչը հետաքրքրվում է ջրաներկով։ 1859 թվականին նա Հռոմում ներկայացնում է «Քրիստոսը խաչի վրա» նկարը և ընդունվում է գերմանացիների Հռոմեական նկարչական «Colonna» միություն։
1861 թվականին նկարիչը դառնում է պետերբուրգյան Ակադեմիայի անդամ, իսկ 1862 թվականին Կյոլերը վերադառնում է Սանկտ Պետերբուրգ։ Իր քաղաքական հայացքներում լինելով միապետական՝ նա 1862-1874 թթ. եղել է Ալեքսանդր II կայսեր դստեր՝ մեծ դքսուհի Մարիա Ալեքսանդրովնայի նկարչության ուսուցիչը։ 1869-1870 թվականներին Կյոլերը պետերբուրգյան Ակադեմիայում եղել է դոցենտ։ 1867 թվականին նա պարգևատրվել է պատմական և դիմանկարային գեղանկարչի պրոֆեսորի կոչումով կանցլեր Ալեքսանդր Գորչակովի դիմանկարի համար։ Նույն ընթացքում նկարիչը հեղինակել է բնանկարներ, տեսարաններ էստոնացի գյուղացիների կյանքից։
1886-1889 թվականներին նկարիչն ապրել ու աշխատել է Վիեննայում, Փարիզում և Նիցցայում։ Կյոլերը նաև մասնակցություն է ունեցել էստոնացիների մշակութային կյանքին։ 1860-1890-ական թվականներին նա եղել է էստոնական ազգային շարժման դեմոկրատական թևի ակնառու ներկայացուցիչներից մեկը։ Սանկտ Պետերբուրգում բարեկամական կապեր է ունեցել Էստոնիայի ազգային զարթոնքի առաջատար դեմքերից գրող Կառլ Ռոբերտ Յակոբսոնի հետ։ 1891-1893 թվականներին Էստոնիայի գրողների միության (Eesti Kirjameeste Selts) նախագահը։
1976 թվականին Վիլյանդիի կենտրոնական հրապարակում բացվել է Յ. Կյոլերի հուշարձանը։


== Կյոլերի աշխատանքների օրինակներ ==

		
		
		
		
		
		
		
		
		
		
		


== Ծանոթագրություններ ==


== Գրականություն ==
Эрм В. Ю. Кёлер, 1826—1899։ (Иохан Кёлер). — М.։ Искусство, 1960. — 52, [16] с. — 10 000 экз. (обл.)


== Արտաքին հղումներ ==

«Колыбель эстонской культуры»։ // moles.ee։ Վերցված է 2013 թ․ դեկտեմբերի 8–ին 
Յոհան Կյոլերի աշխատանքները Էստոնիայի արվեստի թանգարանում
Ագլոնի շրջան

Ագլոնի շրջան (լատիշ․՝ Aglonas novads), վարչա-տարածքային միավոր Լատվիայի Հանրապետության արևմուտքում՝ Լատգալիայի մարզում։ Կենտրոնը համարվում է Ագլոնա քաղաքը։


== Բնակչություն ==


== Բնություն ==
Շրջանի ընդհանուր տարածքից՝ 392,7 կմ2, դրա մեծ մասն օգտագործվում է գյուղատնտեսությունում, դրանք կազմում են 16938,6 հա։ 87.3 հա-ն օգտագործվում է բնակելի կառուցապատման, իսկ 4.1 հեկտարը` առևտրային գործունեության համար։


== Տարածքային բաժանում ==
Ագլոնի վոլոստ (լատիշ․՝ Aglonas pagasts)
Գրավերյան վոլոստ (լատիշ․՝ Grāveru pagasts)
Կաստուլինյան վոլոստ (լատիշ․՝ Kastuļinas pagasts)
Շկելտովյան վոլոստ (լատիշ․՝ Šķeltovas pagasts)


== Ծանոթագրություններ ==
Ազգային ժողովրդավարական միություն

Ազգային ժողովրդավարական միություն (ԱԺՄ), քաղաքական կուսակցություն Հայաստանում։


== Պատմություն ==
Կուսակցությունը 1995 թվականի խորհրդարանական ընտրություններում ստացել է ձայների 7,7%-ը և ստացել Ազգային ժողովի հինգ մանդատ։
Կուսակցությունը 1996 թվականի նախագահական ընտրություններում որպես թեկնածու առաջադրեց Վազգեն Մանուկյանին, նա զբաղեցրեց երկրորդ տեղը՝ հավաքելով ձայների 41%-ը։
1999 թվականի խորհրդարանական ընտրություններից հետո կուսակցությունը ստացել է 6 մանդատ Ազգային ժողովում։
Կուսակցությունը 2003 թվականի նախագահական ընտրություններում որպես իր թեկնածու առաջադրեց Վազգեն Մանուկյանին։ Նա զբաղեցրեց հինգերորդ տեղը՝ ստանալով ձայների 0,90 տոկոսը։
Կուսակցությունը 2008 թվականի  նախագահական ընտրություններում որպես իր թեկնածու առաջադրեց Վազգեն Մանուկյանին։ Նա զբաղեցրեց հինգերորդ տեղը՝ ստանալով ձայների 1,29 տոկոսը։
Կուսակցությունը հրաժարվել է մասնակցել 2018 թվականի արտահերթ խորհրդարանական ընտրություններին։ Սակայն կուսակցությունը հայտարարեց, որ խորհրդարանական ընտրություններից հետո կվերախմբավորվի, կվերակենտրոնացնի իր գաղափարախոսությունը և կամրապնդի իր շարքերը։
2020-2021 թվականների բողոքի ակցիաների ժամանակ Վազգեն Մանուկյանը «Հայրենիքի փրկության շարժման» քաղաքական կողմից առաջադրվել է որպես առաջնորդ։
Կուսակցությունը չի մասնակցել 2021 թվականի արտահերթ խորհրդարանական ընտրություններին։ ԱԺՄ-ն այս պահին Ազգային ժողովում ներկայացուցչություն չունի և հանդես է գալիս որպես արտախորհրդարանական ուժ։
Ազգային ժողովրդավարական միություն կուսակցությունը թվականին մասնակցել է 2007 թվականի ԱԺ ընտրություններին՝ հավաքելով 8,556 ձայ

Պատմություն
Պոդզ

Պոդզ (ռուս.՝ Подзь), գյուղ Ռուսաստանի Կոմիի հանրապետության Կոյգորոդսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օգելսհաուզեն

Օգելսհաուզեն  (գերմ.՝ Oggelshausen), կոմունա Գերմանիայի Բադեն Վյուրտեմբերգ երկրամասում։
Մտնում է Բիբերախ շրջանի կազմում։ Բնակչությունը կազմում է 895 մարդ (ըստ 2010 թվականի դեկտեմբերի 31-ի) ։ Տարածքը կազմում է 13,12 կմ²։ Պաշտոնական կոդ՝ 08 4 25 090։


== Ծանոթագրություններ ==


== Արտաքին հղումներ ==
Պաշտոնական էջ
(2349) Կուրչենկո

(2349) Կուրչենկո (անգլ.՝ Kurchenko), աստերոիդ աստերոիդների հիմնական գոտում։ Հայտնաբերվել է 1970 թվականի հուլիսի 30-ին Տամարա Սմիռնովայի կողմից Նաուչնիում։
Միջին հեռավորությունը Արեգակից կազմում է 2,76984 ա. մ., առավելագույնը մոտենում է 2,4455 ա. մ. հեռավորության վրա և հեռանում 3,0942 ա. մ.։ Արեգակի շուրջ մեկ ամբողջական պտույտ է կատարում 1683,76 երկրային օրվա ընթացքում, իր ուղեծրով շարժվելով միջինում 0,213807 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2349) Կուրչենկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բաբ Յուլիուս

Բաբ Յուլիուս (գերմ.՝ Julius Bab, դեկտեմբերի 11, 1880(1880-12-11), Բեռլին, Գերմանական կայսրություն - փետրվարի 12, 1955(1955-02-12), Roslyn Heights, Նասաու շրջան, Նյու Յորք, ԱՄՆ), գերմանացի թատերաքննադատ և դրամատուրգ, բեռլինյան մոդեռնիզմի ներկայացուցիչ, գերմանացի հրեաների Մշակութային միության հիմնադիրներից մեկը։


== Կենսագրություն ==

Եղել է առևտրական Էլկան Բաբի և նրա կնոջ` Ֆաննայի որդին։ Սովորել է Բեռլինի Ասկինյան գիմնազիայում, որտեղ ծանոթացել է ապագա գրող Հենրի Էդուարդ Յակոբի հետ։ 1902-1905 թվականներին Բաբը Բեռլինում և Ցյուրիխում ուսումնասիրել է գերմանիստիկա, փիլիսոփայություն և պատմություն։ 1905-1913 թվականերին եղել է իր մտերիմ ընկեր, լրագրող և թատերաքննադատ Զիգֆրիդ Յակոբսոնի հիմնական աշխատողներից մեկը, որը հրատարակել է  Schaubühne ամսագիրը, ինչպես նաև` որպես գրող, դրամատուրգ և թատերաքննադատ համագործակցել է բեռլինյան այլ պարբերականների հետ։ Կապված է եղել բեռլինյան «Ֆոլկսբյունե» թատրոնի հետ, 1923-1932 թվականներին հրատարակել է այդ թատրոնի «Դրամատուրգիական  թերթոնը»։ Դասավանդել է Մաքս Ռայնհարդի թատերական դպրոցում։
1933 թվականին նացիստների իշխանության գալուց հետո Բաբի բոլոր գրքերը ներառվել են այրման ենթակա գրքերի ցանկում։ Շուտով նա դարձել է Գերմանացի հրեաների մշակութային միության հիմնադիրներից մեկը և մինչև 1938 թվականին աշխատանքից ազատվելը ղեկավարել է բեմադրությունների բաժինը և սերտ համագործակցել է դրամատուրգիայի բաժնի հետ։ Նույն թվականին Ֆրանսիայով ներգաղթել է ԱՄՆ։ 1951 թվականին դասախոսական շրջագայության շրջանակներում եղել է Գերմանիայում։ Ամուսնացած է եղել Էլիզաբետա Լոոսի հետ, զույգն ունեցել է երեք երեխա. Բորնանը, Ուրսուլան և Բարբարան։


== Ընտրված ժողովածուներ ==
Fortinbras oder Der Kampf des 19. Jahrhunderts mit dem Geist der Romantik. Sechs Reden. — Berlin, 1914.
Die deutsche Kriegslyrik 1914—1918. — Stettin, 1920.
(gem. mit Willi Handl): Wien und Berlin: Vergleichende Kulturgeschichte der beiden deutschen Hauptstädte. — Berlin: Deutsche Buch-Gemeinschaft, 1926.
Richard Dehmel. Die Geschichte eines Lebenswerkes. — Leipzig, 1926.
Das Theater der Gegenwart, 1928.
Die Devrients. Geschichte einer Theaterfamilie, 1932.
Rembrandt und Spinoza. Ein Doppelbildnis im deutsch-jüdischen Raum. — Berlin: Philo-Verlag, 1934.
Leben und Tod des deutschen Judentums. Essays, Briefe und vita emigrationis, 1939. — Berlin: Argon-Verlag, 2002.


=== Խմբագրական աշխատանքներ ===
1914. Der Deutsche Krieg im Deutschen Gedicht. — Band 1. — Berlin o.J.


== Ծանոթագրություններ ==


== Գրականություն ==
Bab, Ilse. Julius Bab — Kritik im Dienste des Theaters. // EMUNA. Horizonte zur Diskussion über Israel und das Judentum. — Heft 1. — Frankfurt am Main. — Jan./Feb. 1974. — S. 38-46.
Deutscher Wirtschaftsverlag, AG (Hg.). Reichshandbuch der Deutschen Gesellschaft. — Bd. 1. — Berlin, 1931.
Rogge-Gau, Sylvia. Julius Bab und der Jüdische Kulturbund. — Berlin: Metropol, 1999. — ISBN 3-932482-14-X.


== Արտաքին հղումներ ==
Юлиус Баб на сайте Zentralen Verzeichnis digitalisierter Drucke (zvdd) (գերմ.)
Բոա Էսպերանսա (այլ կիրառումներ)

Բոա Էսպերանսա, կարող է վերաբերել՝

Բոա Էսպերանսա - համայնք Բրազիլիայում՝ Էսպիրիտու Սանտու նահանգի կազմում
Բոա Էսպերանսա - համայնք Բրազիլիայում՝ Մինաս Ժերայս նահանգի կազմում
Ռիվամոնտե Ագորդինո

Ռիվամոնտե Ագորդինո (իտալերեն՝  Rivamonte Agordino), կոմունա Իտալիայում։ Տեղակայված է Վենետո մարզում, Բելունո գավառում։
Բնակչությունը կազմում է 675 մարդ (2008), բնակչության խտություն՝ 29 մարդ/կմ²։ Զբաղեցնում է 23 կմ² մակերես։ Փոստային ինդեքս՝ 32020։ Հեռախոսային կոդ՝ 0437։ Քաղաքի հովանավոր պաշտպանն է Ֆլորիան։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0437 69128
Էլեկտրոնային փոստ՝ rivamonte@agordino.bl.it
Պաշտոնական կայք՝ http://www.comune.rivamonteagordino.bl.it/


== Արտաքին հղումներ ==
Պաշտոնական կայք(իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Լեմվել Մարության

Անվան այլ կիրառումների համար տե՛ս՝ Մարության (այլ կիրառումներ)Լեմվել Մարտիրոսի Մարության (հունվարի 19, 1904(1904-01-19), Վան, Վանի վիլայեթ, Օսմանյան կայսրություն - փետրվարի 10, 1968(1968-02-10), Երևան, Հայկական ԽՍՀ, ԽՍՀՄ), հայ թարգմանիչ, լրագրող, գրականագետ, ԽՍՀՄ գրողների միության անդամ 1939 թվականից։


== Կենսագրություն ==
Ծնվել է Արևմտյան Հայաստանի Վան քաղաքում։ 1925 թվականին ավարտել է Երևանի համալսարանի պատմագրական ֆակուլտետը։ 1928-1932 թվականներին աշխատել է Լենինականի «Բանվոր» թերթում որպես պատասխանատու քարտուղար, 1932-1934 թվականներին՝ «Խորհրդային Հայաստան» թերթում որպես բաժնի վարիչ, 1934-1935 թվականներին՝ լուսժողկոմատի երկաթգծի դպրոցների վարչության պետ, 1935-1937 թվականներին՝ «Խորհրդային Հայաստան» թերթի բաժնի վարիչ։ 1954 թվականից աշխատել է Հայպետհրատում։ Մահացել է Երևանում։


=== Թարգմանություններ (ֆրանսերենից և ռուսերենից) ===
Ռոլան Ռոմեն, Ժան Քրիստոֆ (թարգմանության հեղինակակից Հայկ Լևոնյան), հ. 1, Մոսկվա, Հայպետհրատ, 1937, 288 էջ։
Ռոլան Ռոմեն, Ժան Քրիստոֆ, հ. 2 (թարգմանության հեղինակակից Հայկ Լևոնյան), Երևան, Պետհրատ, 1939, 525 էջ։
Ռոլան Ռոմեն, Ժան Քրիստոֆ, հ. 3 (թարգմանության հեղինակակից Հայկ Լևոնյան), Երևան, Պետհրատ, 1940, 391 էջ։
Ռոլան Ռոմեն, Ժան Քրիստոֆ, հ. 4 (թարհմանության հեղինակակից Հայկ Լևոնյան), Երևան, Հայպետհրատ, 1946, 432 էջ։
Ռոլան Ռոմեն, Ժան Քրիստոֆ, հ. 5 (թարգմանության հեղինակակից Հայկ Լևոնյան), Երևան, Հայպետհրատ, 1948, 442 էջ։
Բալզակ Օնորե դը, Խորտակված պատրանքներ, Երևան, Հայպետհրատ, 1949, 736 էջ։
Նիկիտին Ն., Հյուսիսային Ավրորան, Երևան, Հայպետհրատ, 1953, 576 էջ։
Բալզակ Օնորե դը, Երկերի ժողովածու 10 հատորով, հ. 2 (հատորի մեջ մտնող «Տասներեքի պատմությունը» և «Լքված կինը» գործերը թարգմանել է Լ. Մարությանը), Երևան, Հայպետհրատ, 1956, 728 էջ։
Բալզակ Օնորե դը, Երկերի ժողովածու 10 հատորով, հ. 3 (հատորի մեջ մտնող «Երեսնամյա կինը» գործը թարգմանել է Լ. Մարությանը), Երևան, Հայպետհրատ, 1956, 840 էջ։
Բալզակ Օնորե դը, Երկերի ժողովածու 10 հատորով, հ. 4, Երևան, Հայպետհրատ, 1957, 832 էջ։
Բալզակ Օնորե դը, Երկերի ժողովածու 10 հատորով, հ. 6, Երևան, Հայպետհրատ, 1958, 680 էջ։
Բալզակ Օնորե դը, Երկերի ժողովածու 10 հատորով, հ. 10 (հատորի մեջ մտնող «Զարմուհի Բեթը» գործը թարգմանել է Լ. Մարությանը), Երևան, Հայպետհրատ, 1961, 780 էջ։


== Ծանոթագրություններ ==
Յարդիբի

Յարդիբի, գյուղ Օսմանյան կայսրությունում, Տրապիզոնի վիլայեթի Ֆաթսայի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Ջեֆ Մելոուն

Ջեֆրի Նայջել «Ջեֆ» Մելոուն (անգլ.՝ Jeffrey Nigel "Jeff" Malone, հունիսի 28, 1961(1961-06-28), Մոբիլ, Ալաբամա, ԱՄՆ), ամերիկացի պրոֆեսիոնալ բասկետբոլիստ և մարզիչ։


== Խաղացողի կարիերա ==
Սովորել է հարձակվող պաշտպանի դիրքում։ Սովորել է Միսսիսիպի նահանգի համալսարանում։ 1983 թվականի NBA դրաֆթի ժամանակ ընտրվել է «Վաշինգտոն Բուլեթս» ակումբի կողմից՝ 10-րդ համարի ներքո։ Հետագայում հանդես է եկել «Յութա Ջազ», «Ֆիլադելֆիա-76», «Մայամի Հիթ» և «Ատլիտիկոս Օմիլոս» ակումբների կազմում։ NBA-ում, ընդհանուր առմամբ, անցկացրել է 13 մրցաշրջան։ Ընդգրկվել է NBA սկսնակների առաջին հավաքականի մեջ (1984)։ Երկու անգամ մասնակցել է NBA բոլոր աստղերի խաղին (1986-1987)։ 1983 թվականին ճանաչվել է Southeastern կոնֆերենցիայի ուսանողների միջև տարվա բասկետբոլիստ։ NBA կարիերայի ընթացքում, ընդհանուր առմամբ, խաղացել է 905 խաղ, որոնց ժամանակ հավաքել է 17 231 միավոր (19,0 մ/խ), կատարել 2364 անդրադարձ, 2154 փոխանցում, 577 խլում և 100 բլոկշոտ։


== Մարզչի կարիերա ==
Պրոֆեսիոնալ կարիերայի ավարտից հետո մարզել է երկրորդ լիգաների «Սան Դիեգո Սթիվգրեյզ» (2000), «Կոլամբուս Ռիվերդրագոնս» (NBA զարգացման լիգա) (2001-2005) և «Ֆլորիդա Ֆլեյմ» (NBA զարգացման լիգա) (2005-2006)։


== NBA կարիերայի ցուցանիշներ ==


=== Ամենամյա մրցաշրջան ===


=== Փլեյ Օֆ ===


== Ծանոթագրություններ ==


== Արտաքին հղումներ ==
Վիճակագրությունը NBA.com կայքում(անգլ.)
Նովոորլովկա (գյուղ, Շախտյորսկի շրջան)

Նովոորլովկա (ուկրաիներեն՝ Новоорлівка), գյուղ Ուկրաինայի Դոնեցկի մարզի Շախտյորսկի շրջանում։
2001 թվականի տվյալներով Նովոորլովկա գյուղում բնակվում էր 322 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օմուրաիսու

Օմուրիսե կամ omu-rice (ճապ.՝ オムライス օմուրաիսու), ճապոնական ուտեստ, որը բաղկացած է եփած բրինձի ձվածեղից և կետչուպից։ Օմու և րաիսու բառերը ճապոներենից թարգմանաբար նշանակում է ձնվածեղ և բրինձ։ Ուտեստը շատ հեշտ կարելի է պատրաստել պայմաններում և հիմնականում ուտում են ճաշի ժամանակ։ Ուտեստը Կորեա բերվել է այն ժամանակ, երբ գտնվում էր Ճապոնիայի իշխանության տակ և կորեերենում գրվում է «오므라이스 (օմեուրաիսեու)»։ Այն նաև հայտնի է Թայվանում։ Երեխաները մեխ հաճույքով են ուտոմ դա և այն ներառվել է երեխաների ճաշացանկի մեջ։
Օմուրաիսուն առաջին անգամ պատրաստել են 20-րդ դարի սկզբին Տոկիոյում։


== Տեսակներ ==
Ուտելիքը կազմված է կետչուպով եփած հավից և ձվից։ Կարևոր մասն է կազմում բրինձը։ Երբեմն միսը եփում են տարբեր տեսակի մսերով (հիմնականում հավի) կամ բանջարեղենով։ Հաճախ նաև ուտելիքում ավելացվում է մակարոն՝ օմուսուբա պատրաստելու համար։ Ուտելիքում նաև ավելացնում են եփած հոթ դոգ և Spam տեսակի ուտելիք։

		
		


== Նմանատիպ ուտելիքներ ==
Նմանատիպ ուտելիքներ կան նաև Ինդոնեզիայում և Սինգապուրում․ կոչվում է նասի գորենգ պատայա։ Չնայած ուտելիքը ունի թայլանդական արտասանություն, այնտեղ ուտելիքը շատ հազվադեպ է հանդիպում։


== Ծանոթագրություններ ==


== Արտաքին հղումներ ==
Setsuko Yoshizuka. "Omu Rice", JapaneseFood.About.com
Կիրբա (գյուղ, Ուստ-Աբականսկի շրջան)

Անվան այլ կիրառումների համար տե՛ս՝ ԿիրբաԿիրբա (ռուս.՝ Кирба), գյուղ Ռուսաստանի Խակասիա հանրապետության Ուստ-Աբականսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վենսենյան ամրոց

Վենսենյան ամրոց (ֆր.՝ Château de Vincennes), ամրոց Փարիզի հարավ-արևելյան արվարձանում։ Կառուցվել է Ֆրանսիայի թագավորների համար 14-17-րդ դարերում, Վենսենյան անտառում, 12-րդ դարի որսորդական կալվածքում։ Հետագայում ամրոցի շրջակայքում ձևավորվել է Վենսեն քաղաքը։


== Պատմություն ==


=== 12-13-րդ դարեր ===
1150-ական թվականներին ամրոցի տեղում կառուցվել է որսորդական տնակ Լուի VII Երիտասարդի համար։ 13-րդ դարում կալվածքն ընդլայնվել է Ֆիլիպ II Օգոստոսի, ապա Լուի IX Սուրբ արքայի կողմից։ Վերջինս իր համար ճակատագրական Խաչակրաց յոթերորդ արշավանքին Թունիս է մեկնել Վենսենյան ամրոցից։
13-րդ դարի երկրորդ կեսին Վենսենյան ամրոցում ամուսնացել են Ֆիլիպ III-ն ու Ֆիլիպ IV-ը, և մահացել են Լյուդովիկոս X, Ֆիլիպ V և Կառլ IV ֆրանսիացի արքաները։


=== 14-16-րդ դարեր ===
14-րդ դարում, Ֆիլիպ VI-ի օրոք, ամրոցը զգալիորեն ընդլայնվել է։ Կառուցվել է 52 մետր երկարությամբ դոնժոն, որում տեղակայվել են արքայական ննջարաններն ու գրադարանը։ Մոտավորապես 1410 թվականին, Շառլ Խելագարի օրոք, ավարտվել է ներքին պարսպի կառուցումը։
16-րդ դարում ֆրանսիական Հուգենոտյան պատերազմների ժամանակ ամրոցը դարձավ բանտ, այդ թվում նաև ապագա արքա Հենրի IV-ի համար։


=== 17-րդ դար ===

17-րդ դարում ճարտարապետ Լուի Լևոն Լյուդովիկոս XIV արքայի պատվերով կառուցեց երկու տաղավար։ Մեկը նախատեսված էր թագուհու համար, մյուսը՝ Ջուլիո Մազարինիի համար։ Սակայն այն բանից հետո, երբ արքայի ուշադրությունը գրավեց մի այլ նախագիծ՝ Վերսալի պալատը, նոր պալատների կառուցողական աշխատանքները հետաձգվեցին։ Շինարարները 1860 թվականին կրկին այցելեցին Վենսեն՝ Էժեն Էմանուել Վիոլե լը Դյուկի ղեկավարությամբ։


=== 18-19-րդ դարեր ===
18-րդ դարում թագավորները ընդմիշտ հեռացան ամրոցից։ Այստեղ տեղադրվեց վենսենյան ճենապակու արտադրամասը և կրկին՝ բանտը։ Վենսենի բանտում իրենց օրերն են անցկացրել դե Բոֆոր կոմսը, Նիկոլա Ֆուկեն, Ջոն Վանբրուն, Մարկիզ դը Սադը, Դենի Դիդրոն և Օնորե Միրաբոն։
1804 թվականին ամրոցում, Նապոլեոն Բոնապարտի հրամանով, գնդակահարել են Էգիենյան կոմսին։


=== 20-րդ դար ===
20-րդ դարում ամրոցում ֆրանսիացիների կողմից մահապատժի է ենթարկվել Մատա Հարին՝ 1917 թվականին, իսկ գերմանացիների կողմից` 30 խաղաղ գերիներ 1944 թվականին։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Պաշտոնական կայք
Անդրեու Ֆոնտաս Պրատ

Անդրեու Ֆոնտասը (իսպ.՝ Andreu Fontàs Prat, նոյեմբերի 14, 1989(1989-11-14), Բանիոլես, Պլա դե լ՛Էստան), իսպանացի ֆուտբոլիստ, Սելտայի պաշտպան։


== Կարիերա ==
Ծնվել է 1989 թվականի նոյեմբերի 14-ին Իսպանիայում։ Ֆոնտասը Բարսելոնա է եկել 2007 թվականին Ջիորնայից, որտեղ 1 տարի էր անցկացրել։ Մինչ այդ նա լքել է հարազատ Բանյոլեսը, որտեղ խաղացել է 1996 թվականից։ Մի քանի ամիս խաղալով Խուվենիլ Ա-ում, նա տեղափոխվեց Բարսա Բ, որտեղ անցկացրեց 2, 5 մրցաշրջան։ Այդ ընթացքում նա օգնեց թիմին բարձրանալ մինչ Սեկունդա և այնտեղ գրանցել պատմության մեջ լավագույն արդյունքը՝ 3-րդ հորիզոնական։ 2011 թվականի հուլիսին որոշվեց նրան տեղափոխել առաջին թիմ և ավտոմատ կերպով երկարաձգել պայմանագիրը մինչ 2013 թվականի հունիսի 30-ը։ 2011/2012 մրցաշրջանում Ֆոնտասը կլինի առաջին թիմի լիարժեք անդամ։ Ֆոնտասը հիանալի կենտրոնական պաշտպան է։ Նա ֆիզիկապես շատ ուժեղ է և խելացի է։ Սկզբում նա հանդես էր գալիս հենակետային կիսապաշտպանի դիրքում, սակայն տարիների ընթացքում Անդրեուն վերածվեց հուսալի կենտրոնական պաշտպանի, ով նաև արտակարգ փոխանցումների է տիրապետում։


== Ծանոթագրություններ ==
Կաստելար (Ֆրանսիա)

Կաստելար (ֆր.՝ Castellar), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Նիցցա շրջանի Մենթոն կանտոնում։ Մինչև 2015 թվականի մարտը կոմունան վարչականորեն ընդգրկված էր Մենթոն Էստ լուծարված կանտոնի կազմում (Նիցցա շրջան)։
Կոմունայի տարածքը կազմում է 12.24 կմ², 2006 թվականին բնակչությունը կազմել է 929 մարդ աճի միտումով, 2012 թվականին՝ 963 մարդ, բնակչության խտությունը՝ 78.7 մարդ/կմ²։


== Բնակչություն ==
Կոմունայի բնակչությունը  2011 թվականին կազմել է 696 մարդ, 2012 թվականին՝ 936 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 636 բնակիչներից 485-ը եղել են տնտեսապես ակտիվ, 151-ը՝ ոչ ակտիվ (ակտիվության գործակիցը կազմել է 76.3 %, 1999 թվականին եղել է 71.5 %: Աշխատունակ տարիքի 485 ակտիվ բնակիչներից աշխատում էին 442-ը (227 տղամարդ և 215 կին), 43 հաշվառված էին որպես գործազուրկ (18 տղամարդ և 25 կին)։ Աշխատունակ տարիքի 151 ոչ ակտիվ բնակիչներից 49-ը եղել են աշակերտներ կամ ուսանողներ, 54-ը՝ թոշակառուներ, իսկ 48-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 388 հարկատու տնային տնտեսություններ, որտեղ ապրում էր 922.0 մարդ։ Մեկ հարկատուին բաժին ընկնող շահույթը կազմել է 23041 եվրո։


== Ծանոթագրություններ ==


== Արտաքին հղումներ ==
Կաստելար  կոմունայի քաղաքապետարանի պաշտոնական կայք (ֆր.)
Մաղաքիա Ճևահիրճյան

Մաղաքիա Ճևահիրճյան (նաև՝ Մաղաքիա տիրացու Ճևահիրճի, Մաղաքիա Դպիր, ոչ ուշ քան 1645, Չնքուշ - ոչ վաղ քան 1733), 17-րդ դարի վերջի և 18-րդ դարի սկզբին։ Հայ ժամանակագիր։
Ծնվել է Խարբերդի գավառի Չնքուշ ավանում, որտեղից ընտանիքով տեղափոխվել է Կոստանդնուպոլիս։ Հայտնի է «Գավազանագիրք կաթողիկոսացն Հայոց» և «Ժամանակագրություն» անտիպ գործերով։ Վերջինս հայոց պատմության 551-1707 թվականի դեպքերի համառոտ տարեգրությունն է։ Այս երկը Մ. Չամչյանի հիմնական աղբյուրն է եղել 1691-1707 թվականի պատմությունը շարադրելիս։
Թռթռուգ

Թռթռուգ, համշենահայերի մոտ տարածված ռազմական պար։


== Անվան ստուգաբանություն ==
«Թռթռուգ», «թիթրեմե» նշանակում է դող, ցնցում, սարսուռ, սարսափ։


== Խորհուրդը ==
Թռթռուգը «գդրիճների»` կտրիճների պար է։ Ոտքերի շարժումներն ունեն հարձակողական և պաշտպանողական ռազմական պարի տարրեր։ Պարողները միաժամանակ ամբողջ մարմնով, թևերով, ուսերով երերում, թրթռում են։ Նկարագրողներից ոմանք  ձեռքերի շարժումները` թրթռոցները մեկնաբանում են որպես թռչունների թևերի թափահարումներ, ինչի մասին էլ մեզ հուշում է հենց պարի անվանումը։


== Ծանոթագրություններ ==


== Արտաքին հղումներ ==
Թռթռուգ պարը «Կարին» համույթի կատարմամբ
Ուսուցողական հոլովակ
Ճարպոն

Ճարպոն (ռուս.՝ Сальник, անգլ.՝ omentum), ընդերային որովայնամզի ածանցյալ, որի թերթիկների արանքում գտնվում է փուխր շարակցական հյուսվածքը, հարուստ ճարպային հյուսվածքով և անոթներով։ Մեծ ճարպոնը կազմված է որովայնամզի 4 թերթիկներից, սկսվում է ստամոքսի մեծ կորությունից, ամրանում լայնական հաստ աղիքին և գոգնոցի նման ծածկելով աղիքները առջևից, իջնում է վար։ Կատարում է պաշտպանական ֆունկցիա որովայնի խոռոչի օրգանների վնասվածքների և բորբոքային պրոցեսների դեպքում։ Փոքր ճարպոնը կազմված է որովայնամզի զույգ թերթիկներից, ձգվում է լյարդի, 12-մատնյա աղիքի վերին հատվածի և ստամոքսի փոքր կորության միջև։ Մեծ ճարպոնը հաճախ օգտագործում են ստամոքսի, աղիքների վիրահատության ժամանակ կարերը ծածկելու, ինչպես նաև լյարդի ու փայծաղի վերքերը փակելու (տամպոնադա) համար։


== Ծանոթագրություններ ==
Մատրա

Մատրա, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Տիգրիս գետի աջ ափից 14-15 կմ հեռու, Դիարբեքիր քաղաքից 70 կմ հարավ-արևելք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Ալ-Սանամեյնի շրջան

Ալ-Սանամեյնի շրջան (արաբ․՝ ناحية الصنمين‎‎), Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Ալ-Սանամեյնի գավառի 3 շրջաններից մեկը։
Վարչական կենտրոնն է Ալ-Սանամեյն քաղաքը։ 2004 թվականի մարդահամարի տվյալներով շրջանն ունի 113,316 բնակչություն։ Տարածքը կազմում է 502.05 կմ²։
Ունի 17 գյուղ և ավան

Անխալ (արաբ․՝ أنخل‎‎)
Ալ-Սանամեյն (արաբ․՝ الصنمين‎‎)
Բարկա (արաբ․՝  برقة‎‎)
Բասսիր (արաբ․՝ بصير‎‎)
Այյաբ (արաբ․՝ إيب‎‎)
Ալ-Հարրա (արաբ․՝ الحارة‎‎)
Ջիդյա(արաբ․՝ جديا‎‎)
Զամրին (արաբ․՝ زمرين‎‎)
Կաննիյե (արաբ․՝ القنية‎‎)
Սամլին (արաբ․՝ سملين‎‎)
Թաբնե (արաբ․՝ تبنه‎‎)
Ջիսրի (արաբ․՝ الجسري‎‎)
Խեբեբ (արաբ․՝ خبب‎‎)
Կայաթ (արաբ․՝ قيطة‎‎)
Արևելյան Կարիմ (արաբ․՝ كريم الجنوبي‎‎)
Քաֆր Շամս (արաբ․՝ كفر شمس‎‎)
Հյուսիսային Կարիմ (արաբ․՝ كريم الشمالي‎‎)


== Ծանոթագրություններ ==
Չինական վերջին նախազգուշացում

Չինական (վերջին) նախազգուշացում, կատակային արտահայտություն (տարածված հատկապես ռուսերենում), որը նշանակում է ապարդյուն նախազգուշացում «բառերով», ընդ որում՝ ակնհայտ է, որ ոչ մի գործողություն դրան չի հետևելու։
Արտահայտությունը ծագել է 1950-1960-ական թվականներին ամերիկա-չինական հարաբերությունների սրման հետ՝ կապված, այսպես կոչված, թայվանական հարցի հետ։ ԱՄՆ-ը, չճանաչելով ՉԺՀ-ում կոմունիստական իշխանությունը (բայց ընդունելով Չան Կայշիի ռեժիմը), հետախուզական թռիչքներ էր իրականացնում Չինաստանի տարածքային ջրերում։ Չինաստանն արձանագրում էր ԱՄՆ-ի կողմից իր օդային և ջրային տարածքների բոլոր խախտումները։ Յուրաքանչյուր նման խախտման ժամանակ Չինաստանի կառավարությունը ամերիկյան կողմին դիվանագիտական միջոցներով ուղարկում էր, այսպես կոչված, «նախազգուշացում», սակայն ոչ մի գործողություն չէր ձեռնարկում։ Բոլոր այդ նախազգուշացումները համարակալվում էին։ Քանի որ այդ տարիներին Ամերիկայի կողմից Չինաստանի օդային և ջրային տարածքների խախտումը, հատկապես Թայվանի նեղուցի շրջանում, հազվադեպ չէին, այդ իսկ պատճառով նախազգուշացումների հաշվարկը հասել էր մի քանի հարյուրի։ Չինաստանի կատարած նախազգուշացումների ստույգ թիվը գնահատելը դժվար է։ Հայտնի է, որ 1964 թվականի վերջին դրանց 900-ից ավելի էին։
Չինաստանի կառավարության «վերջին նախազգուշացումը» պարբերաբար հեռարձակվում էր տեղեկատվական գործակալությունների կողմից և դարձել է դարձվածք։ Այդ ժամանակներից «չինական (վերջին) նախազգուշացում» արտահայտությունը դարձել է հասարակ անուն։ Կիրառվում են այդ թևավոր խոսքի տարբերակներ, օրինակ՝ «647-րդ չինական նախազգուշացում», «723-րդ, վերջին, չինական նախազգուշացում» և այլն։


== Ծանոթագրություններ ==


== Արտաքին հղումներ ==
Журнал «Вокруг света»: Когда было последнее китайское предупреждение?(ռուս.)
Последнее китайское предупреждение(ռուս.)
Տրանսատլանտյան առևտրային և ներդրումային գործընկերություն

Տրանսատլանտյան առևտրային և ներդրումային գործընկերություն (ՏԱՆԳ) (անգլերենTransatlantic Trade and Investment Partnership), Եվրոպական միության և ԱՄՆ-ի միջև նախատեսվող ազատ առևտրի համաձայնագիր։
ՏԱՆԳ-ի կողմնակիցները համարում են, որ համաձայնագիրը կբերի բազմակողմանի տնտեսական աճի, իսկ քննադատները պնդում են, այն կբերի կորպորացիաների իշխանության աճի և կբարդացնի կառավարությունների միջոցով տնտեսության կարգավորումը հանուն ընդհանուր բարօրության։ ԱՄՆ կառավարությունը ՏԱՆԳ-ը դիտարկում է իբրև Տրանս–խաղաղօվկիանոսյան գործընկերության լրացում։
Այն բանից հետո, երբ 2014 թվականի մարտին նախագծի մասին տեղեկատվության արտահոսք եղավ, Եվրոպական Կոմիսիան հասարակական քննարկումներ սկսեց համաձայնագրի որոշ կետերի վերաբերյալ, իսկ 2015 թվականի հունվարին հրապարակեց համաձայնագրի կարճ նկարագրությունը։


== Ծանոթագրություններ ==
Շախմատային օլիմպիադա 1968

18-րդ շախմատային օլիմպիադան տեղի է ունեցել Լուգանոյում 1968 թվականի հոկտեմբերի 17-ից մինչև 1968 թվականի նոյեմբերի 7-ը՝ 53 երկրների մասնակցությամբ։


== Թիմային արդյունքներ ==


=== Կիսաեզրափակիչներ ===
Առաջին խումբԵրկրորդ խումբԵրրորդ խումբՉորրորդ խումբՀինգերորդ խումբՎեցերորդ խումբՅոթերորդ խումբ


=== Եզրափակիչ «Ա» ===


=== Եզրափակիչ «Բ» ===


=== Եզրափակիչ «Գ» ===


=== Եզրափակիչ «Դ» ===


== Թիմային արդյունքներ ==
ԽՍՀՄ

Տ. Պետրոսյան (+9 −0 =3)
Բ. Սպասկի (+6 −0 =8)
Վ. Կորչնոյ (+9 −0 =4)
Ե. Գելլեր (+7 −0 =5)
Լ. Պոլուգաևսկի (+8 −0 =5)
Վ. Սմիսլով (+10 −0 =2)Հարավսլավիա

Ս. Գլիգորիչ (+5 −1 =9)
Բ. Իվկով (+5 −1 =8)
Ա. Մատանովիչ (+5 −0 =8)
Մ. Մատուլովիչ (+8 −2 =5)
Բ. Պարմա (+2 −0 =6)
Դ. Չիրիչ (+4 −1 =2)
Ա. Ֆուդերեր (+8 −2 =1)Բուլղարիա

Մ. Բոմոցով (+6 −1 =10)
Գ. Տրինգով (+8 −0 =6)
Ն. Պադևսկիյ (+4 −2 =9)
Ա․ Կոլարով (+4 −3 =4)
Ի. Ռադուլով (+8 −1 =5)
Պ․ Պեև (+2 −1 =2)


== Լավագույն անհատական արդյունքներ ==
Առաջին խաղատախտակՏ. Պետրոսյան (ԽՍՀՄ)-10½ 12-ից
Ջ. Պենրոուզ (Անգլիա)-12½ 15-ից
Յոհանես (Նորվեգիա)-10 13-իցԵրկրորդ խաղատախտակԳ. Տրինգով (Բուլղարիա)-11 14-ից
Լ. Շմիդ (ԳՖՀ)-9 12-ից
Բ. Սպասկի (ԽՍՀՄ)-10 14-իցԵրրորդ խաղատախտակՎ. Կորչնոյ (ԽՍՀՄ)-11 13-ից
Յ. Կրայդման (Իսրայել)-11 14-ից
Բ. Յուգե (Ֆրանսիա)-10 13-իցՉորրորդ խաղատախտակՇ. Կագան (Իսրայել) - 10½ 13-ից
Ե. Գելլեր (ԽՍՀՄ)-9½ 12-ից
Ռ. Կին (Անգլիա)-13 17-իցՊահեստայինԲադիլես (Հոնկոնգ-11½ 14-ից
Լ. Պոլուգաևսկի (ԽՍՀՄ-10½ 13-ից
Ի. Ռադուլով (Բուլղարիա-10½ 14-ից
Գ. Բարցա (Հունգարիա-10½ 14-ից
Խ. Լիբերտ (ԳԴՀ)-19 12-իցՊահեստայինՎ. Սմիսլով (ԽՍՀՄ)-11 12-ից
Շոու (Ավստրալիա)-12 14-ից
Դ. Բիրն (ԱՄՆ)-9 12-ից
Լ. Պրինս (Նիդերլանդներ)-9 12-ից


== Գրականություն ==
Շախմատային օլիմպիադաներ/Յ. Ավերբախ, Բ. Տուրով. Մոսկվա. Ֆիզկուլտուրա և սպորտ, 1974
Շախմատներ. Էնցիկլոպեդիական բառարան/գլխավոր խմբագիր՝ Ա. Ե. Կարպով-Մ. Խորհրդային էնցիկլոպեդիա, 1990-Ս. 280, 526.- 624 ս.-100000 օր.-ISBN 5-85270-005-3
Համաշխարհային շախմատային օլիմպիադաներ. 1927-2006/Խանամիրյան Գ., Երևան 2006


== Արտաքին հղումներ ==
18-րդ շախմատային օլիմպիադա OlimpBase.org կայքում (անգլ.)
Շախմատային օլիմպիադաների պատմությունը (չորրորդ մաս) (գերմ.)
Սումե (Պարաիբա)

Սումե (Պարաիբա) (պորտ.՝ Sumé), համայնք Բրազիլիայում՝ Պարաիբա նահանգի կազմում։ Գտնվում է Բորբորեմա մարզում։ Մտնում է Կուրիմատաու Օրիենտալ գավառի կազմի մեջ։ Բնակչությունը կազմում է 14 614 մարդ՝ 2006 թվականի տվյալներով։ Գրավում է 838,058 կմ2 տարածք։ Բնակչության խտությունը՝ 17,4 մարդ/կմ²։


== Պատմություն ==
Քաղաքը հիմնադրվել է 1903 թվականին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 31.006.820,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.094,07 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,658 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Տեղեկություններ Սումեյի (Պարաիբա) մասին
Տիշևիչի

Տիշևիչի (ուկրաիներեն՝ Тишевичі), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Տիշևիչի գյուղում բնակվում էր 233 մարդ։ Բնակավայրը զբաղեցնում է 0,862 կմ² տարածք։ Բնակչության խտությունը կազմում էր 270,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Փոքր Շենգա (այլ կիրառումներ)

Փոքր Շենգա, կարող է վերաբերել՝

Փոքր Շենգա - գետ Ռուսաստանում, հոսում Արխանգելսկի մարզում։ Կալիսարա գետի վտակը
Փոքր Շենգա - գետ Ռուսաստանում, հոսում Արխանգելսկի մարզում։ Հյուսիսային Դվինա գետի վտակը
Արշակ Սանոյան

Արշակ Ռուբենի Սանոյան (հունիսի 23, 1957(1957-06-23), Մրգաշատ, Հոկտեմբերյանի շրջան, Հայկական ԽՍՀ, ԽՍՀՄ)։


== Կենսագրություն ==
Արշակ Սանոյանը ծնվել է 1957 թվականի հունիսի 23-ին ՀԽՍՀ Հոկտեմբերյանի շրջանի Մրգաշատ գյուղում։ Ազատ ոճի ըմբշամարտով սկսել է զբաղվել 1969 թվականին՝ Գրիգոր Հակոբյանի գլխավորությամբ։ 1972 թվականից մարզվել է Շահեն Ջանյանի մոտ։ 1977-1981 թվականներին եղել է ԽՍՀՄ ազգային հավաքականի անդամ։ 1977 թվականին դարձել է աշխարհի առաջնության գավաթակիր, 1979 թվականին՝ Եվրոպայի չեմպիոն։ 1981 թվականին Բուխարեստում անցկացված Ամառային 9-րդ ունիվերսիադայում ստացել է արծաթե մեդալ։
1983 թվականին ավարտել է իր մարզական կարիերան։ Հետագայում որպես մարզիչ աշխատել է «Դինամո» մարզական ընկերությունում, Երևանի մանկապատանեկան մարզադպրոցում և Հայաստանի զինված ուժերի մարզական ակումբում։
Արշակ Սանոյանի որդին՝ Նարեկը, նույնպես լրջորեն զբաղվում է ազատ ոճի ըմբշամարտով։ 2006-2009 թվականներին նա եղել է այդ մարզաձևի Հայաստանի պատանեկան հավաքականի անդամ, 2008 թվականի Եվրոպայի առաջնության մինչև 20 տարեկանների խմբում դարձել է չեմպիոն։


== Ծանոթագրություններ ==


== Աղբյուրներ և արտաքին հղումներ ==
Мягченков Н.И. Классическая и вольная борьба: Справочник. — М: Физкультура и спорт, 1984. — 240 с.
http://www.fila-official.com/index.php?option=com_database&act=ficheLutteur&Itemid=&id_lutteur=F66E3D406FDD42968249030B4FCEEB69&filtre_pays=&lettre=S&recherche_lutteur=&lang=en(չաշխատող հղում)
Bon Jovi (խումբ)

Անվան այլ կիրառումների համար տե՛ս՝ Bon Jovi (այլ կիրառումներ)Bon Jovi-ն ամերիկյան ռոք-խումբ է Սայրեվիլլից, Նյու Ջերսի։ Ձևավորվել է 1983 թվականին։ Bon Jovi-ի անդամներն են վոկալիստ ու անվանակից Ջոն Բոն Ջովին (ի ծնե՝ Ջոն Ֆրենսիս Բոնջովի Կրտ.), կիթառահար Ռիչի Սամբորան, Դևիդ Բրայանը և թմբկահար Տիկո Տոռեսը։ Խմբի կազմը դրա պատմության ընթացքում հիմնականում պահպանվել է, միակ բացառությունը եղել է 1994 թվականին, երբ բաս-կիթառահար Ալեք Ջոն Սաչը լքեց այն, ում ոչ պաշտոնապես փոխարինեց Հյու Մաքդոնալդը։ 1986 թվականին Bon Jovi-ն համաշխարհային ճանաչում ձեռք բերեց՝ շնորհիվ իր 3-րդ ալբոմի՝ Slippery When Wet-ի։ Խմբի 4-րդ ալբոմը New Jersey-ն նույնպես հաջողակ էր 1988 թվականին։ Ուշ 1980-ականներին տուրից ու անդադար ձայնագրումներից հետո, խումբը ընդմիջում է, որին հետևում է 1990 թվականի New Jersey Tour-ը, որի ընթացքում Ջոն Բոն Ջովին ու Ռիչի Սամբորան երկուսն էլ թողարկում են հաջողակ սոլո-ալբոմներ։ 1992 թվականին խումբը վերադառնում է Keep the Faith ալբոմով։
Նրանց 2000 թվականի սինգլ It’s My Life-ը, որին հետևեց երկրորդ ընմիջումը, հաջողությամբ ներկայացրեց խումբը երիտասարդ լսարանին։ Bon Jovi-ն հայտնի է, որպես իր երաժշտության մեջ տարբեր ոճեր կիրառող խումբ, որոնց մեջ մտնում է քանթրին՝ 2007 թվականի Lost Highway ալբոմում։ 2013 թվականի մարտի 20-ին Bon Jovi-ն թողարկում է իր 12-րդ ստուդիական ալբոմը՝ What About Now։
Առայժմ Bon Jovi-ն թողարկել է 12 ստուդիական ալբոմ, 3 ժողովածու ու 2 լայվ-ալբոմ։ Խումբը բոլոր ժամանակների աշխարհի ամենավաճառվող խումբն է, ով վաճառել է ավելի քան 100 մլն. օրինակ ամբողջ աշխարհում ու անցկացրել է ավելի քան 2700 համերգ շուրջ 50 երկրներում՝ 34 մլն. երկրպագուների համար։ 2008 թվականի օգոստոսին աշխարհում վաճառվել է ավելի քան 140 մլն. օրինակ ալբոմների։ 2006 թվականին Bon Jovi-ն ներառվել է Մեծ Բրիտանիայի երաժշտության փառքի դահլիճ։ Խմբին նաև շնորհվել է Արժանվույն Մրցանակ 2004 թվականի Ամերիկյան երաժշտական մրցանակաբաշխության ժամանակ, իսկ որպես համագործակցող երգահաններ Ջոն Բոն Ջովին ու Ռիչի Սամբորան ներառվել են Երգահանների փառքի սրահ 2009 թվականին։


== Մասնակիցներ ==
Այժմյան կազմ

Հյու Մաքդոնալդ — բաս-կիթառ, բեք-վոկալ (1995 — մեր օրեր)Նախկին կազմ

Ալեք Ջոն Սաչ— բաս-կիթառ, բեք-վոկալ (1983—1994)


=== Ժամանակավոր սանդղակ ===


== Սկավառակագրություն ==

Ալբոմներ

1984։ Bon Jovi
1985։ 7800° Fahrenheit
1986։ Slippery When Wet
1988։ New Jersey
1992։ Keep the Faith
1994։ Cross Road
1995։ These Days
2000։ Crush
2002։ Bounce
2005։ Have a Nice Day
2007։ Lost Highway
2009։ The Circle
2013։ What About Now
Սլավյանսկի բազար

Սլավյանսկի բազար (բելառուս․՝ Міжнародны фестываль мастацтваў «Славянскі базар у Віцебску», ուկրաիներեն՝ Міжнародний фестиваль мистецтв «Слов'янський базар у Вітебську», ռուս.՝ Международный фестиваль искусств "Славянский базар в Витебске"), երաժշտական մրցույթ, որը սկսած 1992 թվականից անց է կացվում Բելառուսի Վիտեբսկ քաղաքում։ Կազմակերպողը Բելառուսական կառավարությունն է։


== Մրցույթը ==
1992 թ.-ից մինչև 2012 թվականը մրցույթում ամենից շատ հաղթել է 5 անգամ Ուկրաինան, 4 անգամ Բելառուսը։


== Մրցույթի մանկական տարբերակը ==


== Ծանոթագրություններ ==